title: KOMMISSIONENS GENNEMFØRELSESFORORDNING (EU) …/… om ændring af forordning (EF) nr. 1238/95 for så vidt angår de gebyrer, som skal betales til EF-Sortsmyndigheden

text:
               KOMMISSIONENS GENNEMFØRELSESFORORDNING (EU) …/…

               af 26.11.2019

               om ændring af forordning (EF) nr. 1238/95 for så vidt angår de gebyrer, som skal betales til EF-Sortsmyndigheden

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse
                  1
               , særlig artikel 113,

               efter høring af EF-Sortsmyndighedens administrationsråd, og

               ud fra følgende betragtninger:

               (1)Det fastlægges i artikel 3, stk. 2, i Kommissionens forordning (EF) nr. 1238/95
                  2
               , at præsidenten for EF-Sortsmyndigheden ("sortsmyndigheden") kan tillade andre former for betaling af gebyrer og tillægsgebyrer, og der opstilles en liste over disse former for betaling. For at styrke fleksibiliteten og forenkle processerne er det hensigtsmæssigt at medtage en sådan liste over former for betaling i de regler om arbejdsgangen, som er fastsat af sortsmyndighedens administrationsråd på baggrund af artikel 36, stk. 1, litra d), i forordning (EF) nr. 2100/94.

               (2)I artikel 4, stk. 1, i forordning (EF) nr. 1238/95 fastsættes den dato, der anses for datoen for sortsmyndighedens modtagelse af betalingen. På baggrund af erfaringer med behandling af betalinger er det nødvendigt at præcisere, at det fulde overførselsbeløb skal være indgået på sortsmyndighedens bankkonto for at sikre, at der ikke er nogen udestående forpligtelser over for sortsmyndigheden.

               (3)I henhold til artikel 5 i forordning (EF) nr. 1238/95 skal den person, der foretager en indbetaling til sortsmyndigheden, skriftligt angive sit navn og betalingsformålet. Hvis sortsmyndigheden ikke kan fastslå betalingsformålet, opfordrer den den person, der har foretaget betalingen til inden for en frist på to måneder skriftligt at angive betalingsformålet. For at øge effektiviteten af håndteringen af betalinger bør denne frist reduceres fra to måneder til én måned.

               (4)Ansøgningsgebyret fastsættes ved artikel 7, stk. 1, i forordning (EF) nr. 1238/95. For at fremme anvendelsen af sortsmyndighedens elektroniske onlineansøgningssystem bør gebyret for indgivelse af ansøgninger på anden måde, f.eks. papiransøgninger, øges fra EUR 650 til EUR 800. De praktiske erfaringer har desuden vist, at anvendelsen af det elektroniske onlineansøgningssystem ville være mere effektivt, hvis det blev suppleret med obligatorisk anvendelse af sortsmyndighedens papirløse kommunikationsplatform ved kommunikation med sortsmyndigheden.

               (5)I henhold til artikel 7, stk. 7, i forordning (EF) nr. 1238/95 tilbageholder myndigheden 150 EUR af ansøgningsgebyret, hvis ansøgningen ikke er gyldig i henhold til artikel 50 i forordning (EF) nr. 2100/94. For at mindske den administrative byrde bør hele ansøgningsgebyret tilbagebetales.

               (6)I forbindelse med det årlige gebyr fastsættes det i artikel 9, stk. 4, i forordning (EF) nr. 1238/95, at myndigheden ikke tilbagebetaler betalinger, der er foretaget for at opretholde gyldigheden for EF-sortsbeskyttelsen. Erfaringerne viser, at der for at fremme gennemsigtigheden kan blive tale om en tilbagebetaling, hvis sortsmyndigheden har modtaget en returnering mellem betalingsdatoen og årsdagen for datoen for tildeling.

               (7)I bilag I til forordning (EF) nr. 1238/95 fastlægges de gebyrer, der skal betales til sortsmyndigheden for tilrettelæggelse og gennemførelse af den tekniske afprøvning af en sort, der er omfattet af en ansøgning om EF-sortsbeskyttelse ("afprøvningsgebyret").

               (8)Sortsmyndighedens administrationsråd har besluttet at følge princippet om 100 % omkostningsdækning, således at prøvningsmyndighederne modtager godtgørelse på baggrund af gennemsnittet af de faktiske omkostninger ved afprøvningerne.

               (9)Erfaringerne med teknisk afprøvning viser, at afprøvningsgebyrerne for visse gebyrgrupper kan ændre sig over tid. De gebyrer, der opkræves af sortsmyndigheden, bør derfor afspejle det samlede beløb af de gebyrer for de respektive gebyrgrupper, som sortsmyndigheden skal betale til prøvningsmyndighederne. Gebyrerne i bilag I til forordning (EF) nr. 1238/95 bør derfor ændres for alle de pågældende gebyrgrupper.

               (10)Forordning (EF) nr. 1238/95 bør derfor ændres.

               (11)Denne forordning bør finde anvendelse fra den 1. april 2020 for at give myndigheden og interessenterne tilstrækkelig tid til at tilpasse sig disse ændringer.

               (12)Foranstaltningerne i denne forordning er i overensstemmelse med udtalelse fra Det Stående Udvalg for Sortsbeskyttelse —

               VEDTAGET DENNE FORORDNING:

               Artikel 1

               I forordning (EF) nr. 1238/95 foretages følgende ændringer:

               1)Artikel 3, stk. 2, affattes således:

               "2.Sortsmyndighedens præsident kan tillade andre former for betaling i overensstemmelse med de regler om arbejdsgangen, som skal fastlægges i henhold til artikel 36, stk. 1, litra d), i Rådets forordning (EF) nr. 2100/94."

               2)Artikel 4, stk. 1, affattes således:

               "1.Betalte gebyrer og tillægsgebyrer anses for at være modtaget ved sortsmyndigheden på den dato, på hvilken det fulde beløb for overførslen som omhandlet i artikel 3, stk. 1, er indgået på en af sortsmyndighedens bankkonti."

               3)Artikel 5, stk. 2, affattes således:

               "2.Hvis sortsmyndigheden ikke kan fastslå betalingsformålet, opfordrer den den person, der har foretaget betalingen til inden for en frist på én måned skriftligt at angive betalingsformålet. Hvis betalingsformålet ikke er meddelt inden for denne frist, anses betalingen for ikke at have fundet sted, og beløbet returneres til den person, der har foretaget betalingen."

               4)I artikel 7 foretages følgende ændringer:

               a)Stk. 1 affattes således:

               "1.En ansøger om EF-sortsbeskyttelse ("ansøgeren") betaler et gebyr på 450 EUR for behandlingen af en ansøgning, som er indgivet elektronisk via en webformular gennem sortsmyndighedens onlineansøgningssystem.

               Ansøgeren skal acceptere de vilkår og betingelser for anvendelse af sikre platforme for elektronisk kommunikation, der vedligeholdes af sortsmyndigheden, og skal anvende den platform til indgivelse af de ansøgninger, der er omhandlet i første afsnit, og andre dokumenter, modtagelse af meddelelser og dokumenter sendt fra myndigheden, besvarelse af disse meddelelser og udførelse af andre tiltag.

               Ansøgeren betaler et ansøgningsgebyr på 800 EUR for behandlingen af en ansøgning, som er indgivet på anden måde end gennem sortsmyndighedens onlineansøgningssystem."

               b)Stk. 7 affattes således:

               "7.Er ansøgningsgebyret modtaget, men ansøgningen ikke gyldig efter artikel 50 i grundforordningen, tilbagebetaler myndigheden ansøgningsgebyret, når den underretter ansøgeren om manglerne i ansøgningen."

               5)Artikel 9, stk. 4, affattes således:

               "4.Sortsmyndigheden tilbagebetaler ingen betalinger i forbindelse med det årlige gebyr, der er foretaget for opretholdelse af gyldigheden for EF-sortsbeskyttelsen, medmindre myndigheden har modtaget en returnering af en EF-sortsbeskyttelse mellem betalingsdatoen og årsdagen for indrømmelsen af EF-beskyttelsen, jf. stk. 2, litra b). Returneringer modtaget efter årsdagen for indrømmelsen af EF-beskyttelsen tages ikke i betragtning for disse betalinger.

               6)Bilag I erstattes af bilaget til denne forordning.

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Den anvendes fra den 1. april 2020.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 26.11.2019.

                     På Kommissionens vegne

                     Formand
                     Jean-Claude JUNCKER

                     (1)

                        EFT L 227 af 1.9.1994, s. 1.

                     (2)

                        Kommissionens forordning (EF) nr. 1238/95 af 31. maj 1995 om gennemførelsesbestemmelser til Rådets forordning (EF) nr. 2100/94 for så vidt angår fastsættelsen af gebyrer til EF-Sortsmyndigheden (EFT L 121 af 1.6.1995, s. 31).

    ---documentbreak---

               BILAG

               "BILAG I

               Gebyrer for teknisk afprøvning som omhandlet i artikel 8

               Det gebyr, der skal betales for teknisk afprøvning af en sort efter artikel 8, fastlægges i overensstemmelse med tabellen:

               (i EUR)

                        Gebyrgruppe

                        Gebyr

                        Landbrugsgruppe

                        1

                        Kartoffel

                        2 050

                        2

                        Raps

                        2 150

                        3

                        Græsser

                        2 920

                        4

                        Andre landbrugsarter

                        1 900

                        Frugtgruppe

                        5

                        Æble

                        3 665

                        6

                        Jordbær

                        3 400

                        7

                        Andre frugtarter

                        3 460

                        Prydplantegruppe

                        8

                        Prydplanter med en levende referencepopulation, drivhusafprøvning

                        2 425

                        9

                        Prydplanter med en levende referencepopulation, afprøvning i fri luft

                        2 420

                        10

                        Prydplanter uden en levende referencepopulation, drivhusafprøvning

                        2 400

                        11

                        Prydplanter uden en levende referencepopulation, afprøvning i fri luft

                        2 200

                        12

                        Prydplanter, specielle plantesundhedsbetingelser

                        3 900

                        Grøntsagsgruppe

                        13

                        Grøntsager, drivhusafprøvning

                        2 920

                        14

                        Grøntsager, afprøvning i fri luft

                        2 660

               "


title: KOMMISSIONENS GENNEMFØRELSESFORORDNING (EU) …/… om ændring af gennemførelsesforordning (EU) 2017/1152 for at præcisere betingelserne for WLTP-prøvning og om overvågning af typegodkendelsesdata

text:
               KOMMISSIONENS GENNEMFØRELSESFORORDNING (EU) …/…

               af 18.12.2018

               om ændring af gennemførelsesforordning (EU) 2017/1152 for at præcisere betingelserne for WLTP-prøvning og om overvågning af typegodkendelsesdata

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 510/2011 af 11. maj 2011 om fastsættelse af præstationsnormer for nye lette erhvervskøretøjers emissioner inden for Unionens integrerede tilgang til nedbringelse af CO2-emissionerne fra personbiler og lette erhvervskøretøjer
                  1
               , særlig artikel 13, stk. 6, tredje afsnit, og

               ud fra følgende betragtninger:

               (1)For at tage højde for niveauforskellen mellem de CO2-emissioner, der er fastsat i henhold til New European Test Cycle (NEDC), og dem, der er fastsat i henhold til den verdensomspændende harmoniserede prøvningsprocedure for lette køretøjer (WLPT), er der i medfør af Kommissionens gennemførelsesforordning (EU) 2017/1152
                  2
                fastsat en metode til korrelation af CO2-emissionsværdierne for så vidt angår lette erhvervskøretøjer.

               (2)Korrelationsmetoden skal give resultater, som sikrer, at de reduktionskrav, der er fastsat i forordning (EF) nr. 510/2011, er lige strenge under de gamle og de nye testprocedurer. Godkendelsesmyndighederne og de tekniske tjenester bør derfor sammen med fabrikanterne stræbe efter at sikre, at WLTP- og NECD-prøvninger udført i henhold til denne forordning opfylder prøvningsbetingelser, der er sammenlignelige og sammenhængende med forordningens målsætninger.

               (3)Det er derfor nødvendigt at præcisere visse aspekter af de WLTPprøvningsbetingelser, som bør gælde for foretagne korrelationer med henblik på WLTP- og NECD-overvågning af CO2-emissionsværdier for nyregistrerede køretøjer i 2020. Disse præciseringer bør finde anvendelse, uden at det berører proceduren og kravene i Kommissionens forordning (EU) 2017/1151
                  3
               , og uden at det påvirker gyldigheden af de typegodkendelser, der er udstedt på grundlag heraf.

               (4)Det er ligeledes nødvendigt at fastslå forskellen i 2020 mellem de CO2emissionsværdier, som fabrikanterne oplyser med henblik på WLTP-typegodkendelse, og de værdier, der måles i henhold til forordning (EU) 2017/1151. Fabrikanterne bør derfor pålægges at beregne og rapportere WLTP-CO2-værdier for alle nye lette erhvervskøretøjer, der registreres i kalenderåret 2020, idet de anvender måleværdier for køretøj H og L som input til interpolationsmetoden.

               (5)For et begrænset antal interpolationsfamilier vil kun køretøj H's måleværdier være tilgængelige i 2020. Antallet af disse familier bør overvåges nøje, og Kommissionen bør overveje at udelukke disse familier fra beregningen af referencedataene for 2020, hvis der sker en stigning i antallet af sådanne familier sammenlignet med situationen i 2018.

               (6)Gennemsigtigheden i emissionsprøvningen bør forbedres, og data fra WLTP-prøvninger såvel som korrelationsresultaterne bør derfor stilles til rådighed for Kommissionen. Det vil gøre det muligt for Kommissionen hurtigt at identificere og afhjælpe problemer og eventuelle uoverensstemmelser i gennemførelsen af procedurerne. Af den årsag bør inputdatamatrixen for hver udført WLTP-prøvning udarbejdes og fremsendes til Kommissionen i sin helhed som del af dataudvekslingen via korrelationsværktøjet. For at sikre fortroligheden bør inputdatafilen krypteres ved fremsendelsen.

               (7)Foranstaltningerne i denne forordning er i overensstemmelse med udtalelse fra Udvalget for Klimaændringer —

               VEDTAGET DENNE FORORDNING:

               Artikel 1

               I gennemførelsesforordning (EU) 2017/1152 foretages følgende ændringer:

               (1)Følgende artikel 6a tilføjes:

               "Artikel 6a
                  Rapportering af WLTP-måleresultater

               1.Fabrikanterne beregner den kombinerede CO2-værdi for hver nyt let erhvervskøretøj, som registreres i 2020, i overensstemmelse med den formel, der er fastsat i andet afsnit i punkt 3.2.3.2.4 i underbilag 7 til bilag XXI til forordning (EU) 2017/1151, hvor MCO2-H og MCO2-L for de pågældende interpolationsfamilier erstattes af værdierne MCO2,C,5, der stammer fra punkt 2.5.1.1.3 (køretøj H) og 2.5.1.2.3 (køretøj L) i EF-typegodkendelsesattesten som angivet i modellen i tillæg 4 til bilag I til forordning (EU) 2017/1151.

               Hvis det enkelte køretøjs kombinerede CO2-emissioner udelukkende fastsættes ved henvisning til køretøj H, angiver fabrikanterne værdien MCO2,C,5 fra punkt 2.5.1.1.3 (køretøj H) i EF-typegodkendelsesattesten.

               Fabrikanterne indgiver senest tre måneder efter modtagelse af Kommissionens meddelelse om foreløbige data for 2020 disse CO2-emissionsværdier sammen med de MCO2,C,5 -værdier, der er anvendt til beregningen, til Kommissionen ved at uploade dataene under deres profil i Det Europæiske Miljøagenturs Business Data Repository.

               2.Hvis de i stk. 1 nævnte data ikke indgives inden den fastsatte frist, tager Kommissionen den værdi, der er registreret under punkt 2.5.1.2.3. i EF-typegodkendelsesattesten og betragter denne værdi som de kombinerede CO2-emissioner med henblik på stk. 1 for alle nyregistrerede køretøjer i den interpolationsfamilie, som typegodkendelsesattesten er udstedt for, og, hvis det er passende, for de familier, hvor kun målinger for køretøj H er tilgængelige.

               (2)I bilag I foretages følgende ændringer:

               (a)Følgende indsættes som punkt 2.2a. og 2.2.b:

               "2.2a. WLTP-prøvningsbetingelser

               For at WLTP-prøvningen kan betragtes som relevant, jf. punkt 2.2 i bilag I til denne forordning, og med henblik på at fastslå det i punkt 2.4 omhandlede indgangsdatasæt, finder prøvningsbetingelserne i bilag XXI til forordning 2017/1151 anvendelse med følgende præciseringer:

               (a)Korrektionen af WLTP-prøvningens resultater for CO2-masseemissioner, jf. tillæg 2 til underbilag 6 til bilag XXI til forordning (EU) 2017/1151, finder anvendelse på alle sådanne prøvningsresultater, uanset bestemmelserne i punkt 3.4.4., litra a), i nævnte tillæg.

               (b)Hvis prøvningskøretøjet er udstyret med teknologier, som påvirker dets CO2-præstationer, herunder, men ikke udelukkende, teknologier som omhandlet i punkt 42-50 i den i punkt 2.4 fastsatte inputdatamatrix, og som efter planen skal fungere under prøvningen, skal disse teknologier, med forbehold for kravene i forordning (EU) 2017/1151, fungere under køretøjsprøvningen, uanset prøvningsprocedure (dvs. NECD eller WLTP).

               (c)Hvis prøvningskøretøjet har automatisk transmission, anvendes den samme førervalgte driftsmåde, uanset prøvningsprocedure. Hvis der anvendes best case- og worst case-funktionsmåder i forbindelse med WLTP-prøvningerne, jf. punkt 1.2, litra c), i tillæg 6 til underbilag 8 til bilag XXI til forordning (EU) 2017/1151 anvendes worst-case-funktionsmåden som input til korrelationsværktøjet såvel som til fysiske NEDC-prøvninger.

               (d)Hvis prøvningskøretøjet har manuel transmission, defineres nmin_drive_set ved den formel, som er fastsat i afsnit 2, litra k), nr. 3, i underbilag 2 til bilag XXI til forordning (EU) 2017/1151.

               Fabrikanten kan med godkendelse fra godkendelsesmyndigheden eller i givet fald den udpegede tekniske tjeneste beregne gearskiftepunkterne forskelligt, forudsat at det er berettiget ud fra køretøjets køreegenskaber, og at den yderligere strømsikkerhedsmargin, der anvendes i overensstemmelse med punkt 3.4 i underbilag 2 til bilag XXI til forordning (EU) 2017/1151, ikke overstiger 20 %.

               Betingelserne i litra a)-d) finder anvendelse med henblik på den korrelation, som foretages i henhold til nærværende forordning, og berører ikke bestemmelserne i forordning (EU) 2017/1151 eller de typegodkendelser, der udstedes i henhold til nævnte forordning.

               2.2b.Anvendelighed af WLTP-prøvningsbetingelserne

               De i punkt 2.2a., litra a)-d), finder anvendelse i overensstemmelse med følgende:

               (a)For nye køretøjstyper fra denne forordnings ikrafttræden

               (b)For så vidt angår eksisterende køretøjstyper fremlægger fabrikanterne med hensyn til de køretøjstyper, som omfatter køretøjer, der markedsføres i 2020, beviser for godkendelsesmyndigheden, på grundlag af hvilke godkendelsesmyndigheden bekræfter, hvorvidt prøvningsbetingelserne som omhandlet i punkt 2.2a., litra a)-d), er opfyldt i WLTP-prøvningerne.

               I bekræftelsen angives identifikationskoden for interpolationsfamilien og en bekræftelse med hensyn til hver af de i litra a)-d) omhandlede prøvningsbetingelser. Godkendelsesmyndigheden udsteder bekræftelsen til fabrikanten og sikrer, at bekræftelsen registreres og kan stilles til rådighed på Kommissionens anmodning uden ophold.

               Hvis godkendelsesmyndigheden ikke kan bekræfte, at en eller flere prøvningsbetingelser er blevet opfyldt, sikrer fabrikanten, at den fornyede WLTP-prøvning, eller i givet fald række af prøvninger, jf. underbilag 6 til bilag XXI til forordning (EU) 2017/1151, udføres under en godkendelsesmyndigheds eller i givet fald den tekniske tjenestes overvågning, idet de i punkt 2.2a., litra a)-d), nævnte prøvningsbetingelser anvendes, af den pågældende interpolationsfamilie, herunder en ny korrelation i overensstemmelse med nærværende forordning.

               Fabrikanten kan, i tilfælde hvor prøvningsbetingelsen nævnt i punkt 2.2a., litra a), ikke er opfyldt, korrigere værdien i inputmatrixen uden at udføre en ny WLTP-prøvning.

               Godkendelsesmyndigheden eller i givet fald den udpegede tekniske tjeneste registrerer resultaterne af den fornyede prøvning eller korrektion og korrelationen i overensstemmelse med afsnit 5 i bilag I, og den fuldstændige korrektionsfil baseret på inputdata fra den fornyede prøvning fremsendes til Kommission, jf. punkt 3.1.1.2, inden den 30. april 2021."

               (b)I punkt 2.4 foretages følgende ændringer:

               i)Følgende punktum indsættes i første afsnit:

               "Inputdatamatrixen skal udfyldes for hver udført WLTP-prøvning."

               ii)I tabel 1 foretages følgende ændringer:

               –Under punkt 56 affattes teksten i kolonnen "Bemærkninger" således:

               "Array: Data fra OBD og chassisdynamometer, 1 Hz for OBD og 10 Hz for chassisdynamometer, opløsning 0,1 km/h"

               –Under punkt 57 affattes teksten i kolonnen "Bemærkninger" således:

               –"Array: 1Hz. Teoretisk beregnet gearskift angives for køretøj H og L (i givet fald)".

               –Under punkt 61 affattes teksten i kolonnen "Bemærkninger" således:

               "Array: 1Hz (instrumentets samplingfrekvens 20 Hz) opløsninger på 0,1 A, ekstern måleanordning synkroniseret med chassisdynamometer"

               –Punkt 67 affattes således:

                        "67

                        Ki-regenerationsfaktor

                        additiv/multiplikativ

                        for køretøj H og L

                        -

                        Tillæg 1 til underbilag 6 til bilag XXI til forordning (EU) 2017/1151

                        For køretøjer uden periodisk regenererende systemer er denne værdi lig med 1."

               –Følgende led tilføjes:

                        "69

                        Opvarmningsværdi for brændstof

                        kWh/l

                        Tillæg 2 til underbilag 6 til bilag XXI til forordning (EU) 2017/1151

                        Værdi ifølge tabel A6.App2/1 i forordning (EU) 2017/1151.

                        70

                        Brændstofforbrug ved WLTP-prøvning for køretøj H og L

                        l/100km

                        Afsnit 6 i underbilag 7 til bilag XXI til forordning (EU) 2017/1151

                        Ikke afstemt brændstofforbrug ved Type 1-prøvning

                        71

                        Nominel REESS-spænding

                        V

                        Ifølge DIN EN 60050-482

                        For lavspændingsbatterier som beskrevet i tillæg 2 til underbilag 6 til bilag XXI til forordning (EU) 2017/1151

                        72

                        ATCT (familiekorrektionsfaktor)

                        -

                        Underbilag 6a til bilag XXI til forordning (EU) 2017/1151

                        ATCT (familiekorrektionsfaktor) (14 °C korrektion)

                        73

                        Korrektion af hastighed og afstand ved WLTP-prøvning

                        -

                        Forordning (EU) 2017/1151

                        Korrektion foretaget?

                        0 = Nej | 1 = Ja

                        74

                        Korrektion for RCB ved WLTP-prøvning

                        -

                        Tillæg 2 til underbilag 6 til bilag XXI til forordning (EU) 2017/1151

                        Korrektion foretaget?

                        0 = Nej | 1 = Ja

                        75

                        Antal WLTP-prøvninger

                        1, 2 eller 3

                        Angiv, hvorvidt prøvningsdata stammer fra den første, anden eller tredje WLTP-prøvning

                        76

                        Oplyst WLTP-værdi for køretøj H og L

                        g/km

                        Fabrikantens erklæring

                        Oplyst WLTP-værdi for køretøj H og L. Værdien skal omfatte alle korrektioner (hvis sådanne findes)

                        77

                        Målt WLTP-CO2-værdi korrigeret for køretøj H og L

                        g/km

                        MCO2,C,5-værdier fra tillæg 4 til bilag I til forordning (EU) 2017/1151

                        Kombinerede målte CO2-emissioner for køretøj H og L after alle gældende korrektioner. I tilfælde af 2 eller 3 WLTP-prøvninger skal alle målte resultater fremlægges.

                        78

                        Fornyet WLTP-prøvning

                        -

                        Punkt 2.2b., litra b), i bilag I

                        Angiv, hvilke prøvningsbetingelser som nævnt i punkt 2.2a., litra a)-d), i bilag I har været genstand for fornyet prøvning"

               (c)I punkt 3.1.1.1 foretages følgende ændringer:

               i)Litra a) udgår.

               ii)Litra c), nr. iii), affattes således:

               "iii)
                     de inputdata, der er nærmere angivet i punkt 2.4"

               iii)Følgende underafsnit tilføjes:

               "Den sammenfattende fil nævnt i litra c) krypteres for at sikre fortrolighed."

               (d)Punkt 3.1.1.2 affattes således:

               "3.1.1.2. Fuldstændig korrelationsfil

               Når den originale korrelationsresultatrapport er udstedt i overensstemmelse med punkt 3.1.1.1, uploader typegodkendelsesmyndigheden eller i givet fald den udpegede tekniske tjeneste den sammenfattende fil som omhandlet i punkt 3.1.1.1., litra c), til Kommissionens server, som sender et svar tilbage til afsenderen (med kopi til de relevante tjenestegrene hos Kommissionen), der også omfatter et vilkårligt genereret heltal mellem 1 og 99, som er en hash-kode på den sammenfattende fil, der utvetydigt knytter dette tal sammen med den originale resultatrapport underskrevet digitalt af Kommissionens server.

               Typegodkendelsesmyndigheden eller i givet fald den udpegede tekniske tjeneste udarbejder en fuldstændig korrektionsfil, som indeholder den originale korrelationsresultatrapport som omhandlet i punkt 3.1.1.1. og svaret fra Kommissionens server. Filen opbevares af typegodkendelsesmyndigheden som en prøvningsrapport i henhold til bilag VIII til direktiv 2007/46/EF."

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Artikel 1, stk. 2, litra c) og d), anvendes fra den 1. februar 2019.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 18.12.2018.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 145 af 31.5.2011, s. 1.

                     (2)

                        Kommissionens gennemførelsesforordning (EU) 2017/1152 af 2. juni 2017 om fastsættelse af en metode til at bestemme de nødvendige korrelationsparametre til at afspejle ændringen i den lovpligtige prøvningsprocedure for lette erhvervskøretøjer og om ændring af gennemførelsesforordning (EU) nr. 293/2012 (EUT L 174 af 7.7.2017, s. 644).

                     (3)

                        Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).


title: KOMMISSIONENS GENNEMFØRELSESFORORDNING (EU) …/… om ændring af gennemførelsesforordning (EU) 2016/1141 for så vidt angår ajourføring af listen over invasive ikkehjemmehørende arter, som anses for at være problematiske på EU-plan

text:
               KOMMISSIONENS GENNEMFØRELSESFORORDNING (EU) …/…

               af 25.7.2019

               om ændring af gennemførelsesforordning (EU) 2016/1141 for så vidt angår ajourføring af listen over invasive ikkehjemmehørende arter, som anses for at være problematiske på EU-plan

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets forordning (EU) nr. 1143/2014 af 22. oktober 2014 om forebyggelse og håndtering af introduktion og spredning af invasive ikkehjemmehørende arter
                  1
               , særlig artikel 4, stk. 1 og 2, og

               ud fra følgende betragtninger:

               (1)Ved Kommissionens gennemførelsesforordning (EU) 2016/1141
                  2
                opstilles en liste over invasive ikkehjemmehørende arter, som anses for at være problematiske på EU-plan ("EU-listen"), der om nødvendigt ajourføres i henhold til artikel 4, stk. 2, i forordning (EU) nr. 1143/2014.

               (2)Kommissionen har på grundlag af de tilgængelige oplysninger og den risikovurdering, der er foretaget i henhold til artikel 5, stk. 1, i forordning (EU) nr. 1143/2014, konkluderet, at alle de kriterier, der er fastsat i artikel 4, stk. 3, i nævnte forordning, er opfyldt for følgende invasive ikkehjemmehørende arter: Acacia saligna (Labill.) H.L.Wendl. (Acacia cyanophylla Lindl.), Acridotheres tristis Linnaeus, 1766, Ailanthus altissima (Mill.) Swingle, Andropogon virginicus L., Arthurdendyus triangulatus (Dendy, 1894) Jones & Gerard (1999), Cardiospermum grandiflorum Sw., Cortaderia jubata (Lemoine ex Carrière) Stapf, Ehrharta calycina Sm., Gymnocoronis spilanthoides (D.Don ex Hook. & Arn.) DC., Humulus scandens (Lour.) Merr., Lepomis gibbosus Linnaeus, 1758, Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech), Lygodium japonicum (Thunb.) Sw., Plotosus lineatus (Thunberg, 1787), Prosopis juliflora (Sw.) DC., Salvinia molesta D.S. Mitch. (Salvinia adnata Desv.), Triadica sebifera (L.) Small (Sapium sebiferum (L.) Roxb.).

               (3)Med hensyn til alle de nævnte invasive ikkehjemmehørende arter har Kommissionen konkluderet, at alle de elementer, der er fastsat i artikel 4, stk. 6, i forordning (EU) nr. 1143/2014, er blevet behørigt overvejet.

               (4)Siden vedtagelsen af gennemførelsesforordning (EU) 2016/1141 er visse arters videnskabelige navne på EU-listen blevet revideret. Gennemførelsesforordning (EU) 2016/1141 bør derfor ændres.

               (5)Siden vedtagelsen af gennemførelsesforordning (EU) 2016/1141 er KN-koderne i Rådets forordning (EØF) nr. 2658/87
                  3
                blevet ajourført. Gennemførelsesforordning (EU) 2016/1141 bør derfor ændres.

               (6)Foranstaltningerne i denne forordning er i overensstemmelse med udtalelse fra Udvalget for Invasive Ikkehjemmehørende Arter —

               VEDTAGET DENNE FORORDNING:

               Artikel 1

               Bilaget til gennemførelsesforordning (EU) nr. 2016/1141 ændres som angivet i bilaget til nærværende forordning.

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 25.7.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 317 af 4.11.2014, s. 35.

                     (2)

                        Kommissionens gennemførelsesforordning (EU) 2016/1141 af 13. juli 2016 om vedtagelse af en liste over invasive ikkehjemmehørende arter, som anses for at være problematiske på EU-plan, i henhold til Europa-Parlamentets og Rådets forordning (EU) nr. 1143/2014 (EUT L 189 af 14.7.2016, s. 4).

                     (3)

                        Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

    ---documentbreak---

               BILAG

               I bilaget til gennemførelsesforordning (EU) 2016/1141 foretages følgende ændringer:

               (1)På listen over invasive ikkehjemmehørende arter, som anses for at være problematiske på EU-plan, indsættes følgende arter i alfabetisk rækkefølge:

                        Art

                        (i)

                        KN-kode for levende enheder

                        (ii)

                        KN-kode for dele, der er i stand til at formere sig

                        (iii)

                        Kategorier af forbundne varer

                        (iv)

                        "Acacia saligna (Labill.) H.L.Wendl. (Acacia cyanophylla Lindl.)

                        ex 0602 90 47

                        ex 1209 99 99 (frø)

                        Acridotheres tristis Linnaeus, 1766

                        ex 0106 39 80

                        ex 0407 19 90 (befrugtede æg til udrugning)

                        Ailanthus altissima (Mill.) Swingle

                        ex 0602 90 48

                        ex 1209 99 99 (frø)

                        Andropogon virginicus L.

                        ex 0602 90 50

                        ex 1209 99 99 (frø)

                        (13)

                        Arthurdendyus triangulatus (Dendy, 1894) Jones & Gerard (1999)

                        ex 0106 90 00

                        -

                        (5)

                        Cardiospermum grandiflorum Sw.

                        ex 0602 90 50

                        ex 1209 99 99 (frø)

                        Cortaderia jubata (Lemoine ex Carrière) Stapf

                        ex 0602 90 50

                        ex 1209 99 99 (frø)

                        Ehrharta calycina Sm.

                        ex 0602 90 50

                        ex 1209 99 99 (frø)

                        (13)

                        Gymnocoronis spilanthoides (D.Don ex Hook. & Arn.) DC.

                        ex 0602 90 50

                        ex 1209 99 99 (frø)

                        Humulus scandens (Lour.) Merr.

                        ex 0602 90 50

                        ex 1209 99 99 (frø)

                        Lepomis gibbosus Linnaeus, 1758

                        ex 0301 99 17

                        ex 0511 91 90 (befrugtede fiskeæg til udklækning)

                        (1), (2), (3), (4)

                        Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech)

                        ex 0602 90 50

                        ex 1209 99 99 (frø)

                        (13)

                        Lygodium japonicum (Thunb.) Sw.

                        ex 0602 90 50

                        ex 1209 99 99 (frø)

                        (5)

                        Plotosus lineatus (Thunberg, 1787)

                        ex 0301 19 00; ex 0301 99 85

                        ex 0511 91 90 (befrugtede fiskeæg til udklækning)

                        Prosopis juliflora (Sw.) DC.

                        ex 0602 90 47

                        ex 1209 99 99 (frø)

                        Salvinia molesta D.S. Mitch. (Salvinia adnata Desv.)

                        ex 0602 90 50

                        -

                        Triadica sebifera (L.) Small (Sapium sebiferum (L.) Roxb.)

                        ex 0602 90 48

                        ex 1209 99 99 (frø)"

               (2)På listen over invasive ikkehjemmehørende arter, som er problematiske på EU-plan, erstattes "Orconectes limosus Rafinesque, 1817" med "Orconectes limosus Rafinesque, 1817 (Faxonius limosus Rafinesque, 1817)".

               (3)På listen over invasive ikkehjemmehørende arter, som er problematiske på EU-plan, erstattes "Orconectes virilis Hagen, 1870" med "Orconectes virilis Hagen, 1870 (Faxonius virilis Hagen, 1870)".

               (4)På listen over invasive ikkehjemmehørende arter, som er problematiske på EU-plan, erstattes "Procambarus fallax (Hagen, 1870) f. virginalis" med "Procambarus fallax (Hagen, 1870) f. virginalis (Procambarus virginalis Lyko, 2017)".

               (5)På listen over invasive ikkehjemmehørende arter, som er problematiske på EU-plan, bliver KN-koderne for dele, der er i stand til at formere sig, for Eichhornia crassipes (Martius) Solms ændret fra "ex 1209 30 00" til "ex 1209 99 99".

               (6)I anmærkningerne til kolonne (iv), punkt 2), i tabellen erstattes "0301 93 00: Karpe (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus)" af "0301 93 00: Karpe (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.)".

               (7)I anmærkningerne til kolonne (iv), punkt 6), i tabellen erstattes "1211 90 86: Andre planter og plantedele (herunder frø og frugter), af den art der hovedsagelig anvendes til fremstilling af parfumer, farmaceutiske produkter, insektbekæmpelsesmidler, afsvampningsmidler og lign., friske eller tørrede, også snittede, knuste eller pulveriserede" af "ex 1211 90 86: friske frø, der hverken er snittede, knuste eller pulveriserede ".

               (8)I anmærkningerne til kolonne (iv) i tabellen tilføjes følgende punkt:
                  "(13) ex 1213: Hø".